
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.137/2021 pentru completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, trimis Comisiei pentru buget, finanțe și bănci și Comisiei pentru sănătate și familie, spre dezbatere pe fond, în procedură de urgență, prin adresa nr. PLx.71 din 28 februarie 2022, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                                       Dr. Nelu TĂTARU

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.137/2021 pentru completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 
şi stabilirea unor măsuri în domeniul sănătăţii
În conformitate cu prevederile art. 95 și art. 117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate și familie, au fost sesizate, prin adresa nr. PLx.71 din 28 februarie 2022, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.137/2021 pentru completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 14 februarie 2022.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru apărare, ordine publică şi siguranţă naţională, Comisiei pentru drepturile omului, culte şi problemele minorităţilor naţionale și Comisiei pentru muncă şi protecţie socială.
Proiectul de lege supus dezbaterii are ca obiect de reglementare completarea Ordonanţei de urgenţă a Guvernului nr.3/2021, cu un nou articol, art.52. Completarea vizează instituirea testării gratuite a cetăţenilor cu teste rapide în vederea depistării infecţiei cu virusul SARS-CoV-2, de către medicii de familie, în cadrul cabinetelor medicale de asistenţă medicală primară, a modalităţii de contractare şi decontare a activităţii de testare, precum şi stabilirea sursei de finanţare, respectiv de la bugetul de stat, prin bugetul Ministerului Sănătăţii, prin transferuri către bugetul FNUASS, ceea ce implică încheierea unui contract distinct sau a unui act adiţional în acest sens, cât şi stabilirea categoriilor de persoane eligibile pentru testare, prevăzute în Metodologia de supraveghere a sindromului respirator acut cu noul coronavirus (COVID-19), elaborată de Institutul Naţional de Sănătate Publică, care se publică la adresa www.insp.gov.ro şi se actualizează periodic.
În conformitate cu prevederile art. 62, 64 și 131 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru sănătate și familie au examinat proiectul de lege în şedinţe separate, cu prezență fizică și online.  
Membrii Comisiei pentru sănătate și familie au dezbătut proiectul de lege şi documentele conexe în şedinţa din 15 martie 2022. La lucrările comisiei şi-au înregistrat prezenţa deputații membri ai comisiei, conform listei de prezență. 
Comisia pentru buget, finanțe și bănci a examinat proiectul de lege în ședința din 22 martie 2022. La lucrările comisiei, deputații şi-au înregistrat prezenţa conform listei de prezenţă.



La dezbaterile acestui proiectul de lege a participat, în calitate de invitat, domnul Aurel Mohan, Secretar de Stat în Ministerul Sănătății.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.137/2021 pentru completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                           PREȘEDINTE,
       Bogdan – Iulian HUȚUCĂ                                               Dr. Nelu TĂTARU
                  SECRETAR,                                                               SECRETAR,

        Iulius – Marian FIRCZAK                                           Liviu – Ioan BALINT
Şef serviciu,  

                                                                                                                                     Șef birou,

Giorgiana Ene                                                                                                                                              Cristina Bologan
Consilier,                                                                                                                                             Consilier parlamentar,                                                                                                                                                                                                                                             
Simina Alexandra Mocanu                                                                                                                    Maria Rozalia Bucur

